**ΓΛΩΣΣΑ Γ΄ ΤΑΞΗΣ**

Αγάπες μου,

Σήμερα θα συνεχίσουμε με το πιο βασικό μέρος του λόγου (όπως λέγαμε), το **Ρήμα**. Θα μάθουμε κάτι καινούριο, αλλά θα το καταλάβετε αμέσως… Εξάλλου, το είπαμε και χθες διαδικτυακά!

**ΔΡΑΣΤΗΡΙΟΤΗΤΕΣ**

* Πηγαίνετε στην ηλεκτρονική μας τάξη, ακούστε στη νέα μας ενότητα ‘Η ΕΝΝΟΙΑ ΤΟΥ ΡΗΜΑΤΟΣ ΚΑΙ ΟΙ ΝΕΟΙ ΜΑΣ ΧΡΟΝΟΙ΄, στο μάθημα της Γλώσσας, ένα ηχητικό που σας ετοίμασα και θα τα μάθετε όλα πιο γρήγορα.
* Στη συνέχεια, διαβάστε το φυλλάδιο που ακολουθεί, το οποίο είναι ίδιο με το έγγραφο στην ηλεκτρονική μας τάξη και κάντε τη δραστηριότητα που σας λέει.

**ΠΑΡΑΚΕΙΜΕΝΟΣ**: Μας φανερώνει κάτι που **έχει γίνει και έχει τελειώσε**ι.

**Στην περίπτωση αυτή, η πράξη έχει τελειώσει τη στιγμή που μιλάμε και βλέπουμε μόνο το αποτέλεσμα.**

π.χ. Τα σχολεία έχουν κλείσει.

Τα λιβάδια έχουν γεμίσει από λουλούδια.

**Ας δούμε πώς σχηματίζεται**.

Ο **Παρακείμενος** της **Ενεργητικής** **Φωνής** σχηματίζεται με το βοηθητικό ρήμα **έχω** και το απαρέμφατο του **ρήματος**.

Με ένα παράδειγμα - καλά, θα κάνουμε δύο… - θα το καταλάβετε αμέσως!!!

**ΠΑΡΑΚΕΙΜΕΝΟΣ**

|  |  |
| --- | --- |
| Εγώ έχω ζωγραφίσει | Εγώ έχω μάθει |
| Εσύ έχεις ζωγραφίσει | Εσύ έχεις μάθει |
| Αυτός έχει ζωγραφίσει | Αυτός έχει μάθει |
| Εμείς έχουμε ζωγραφίσει | Εμείς έχουμε μάθει |
| Εσείς έχετε ζωγραφίσει | Εσείς έχετε μάθει |
| Αυτοί έχουν ζωγραφίσει | Αυτοί έχουν μάθει |

**ΔΡΑΣΤΗΡΙΟΤΗΤΑ** Να κλίνετε στο κόκκινο τετράδιό σας τα εξής ρηματάκια : έχω χορέψει, έχω κυκλώσει.